RENOVASION ATELIE DI SAVWAR…dekrir par Patricia Ramjeet | Terre de paix
Finn komans par gete ki kouler pou met lor bann miray par rapor ek bann zanfan pou donn zot lanvi pou rant dan zot kwin kot fer laktivite ek anmemtan pou amelior zot nivo konsantrasion.Nou kone ki bann kouler ena enn rol importan lor nou limer ek nou konportman.Sak animater inn gagn lokazion swazir 2 kouler ki li kontan ek ki li panse aproprie pou so lasal. Bann kouler bien interesan ki finn servi pou sak lasal ek koulwar.Dan lasal ordinater ek dan lasal kreativite animater la inn opte pour enn ‘bleu lavande’ek ‘cœur frappe’(sa kouler la enn melanz roz ek mov).
La kot bann zanfan fer ‘arts & crafts’ kouler oranz inn prime ek lor 2 lot pano finn met kouler ‘jaune d’orient’.
Koulwar batiman lao li ‘ ver limon’ parey kouma lantre batiman a letaz.La kot nou appel kwin animater, kordinatris inn swazir kouler somone ek tou bann laport finn penn kouler oranz.
Kouma nou kone bizin ena dezord pou ena lord. tou ti paret anba lao..misie Eddy inn travay boukou..Dan granlasal anba finn gard ble ki ti deza ena ek finn met enn lot ‘bleu nuage’. Sa de kouler ble la fer bote sa lespas la kot ena enn kwin patisri akote ki finn pintire ‘bleu lavande ousi’.
Bon manze prepare dan lakouzinn ek responsab la inn swazir kouler ‘vert pomme’ ek finn fer ousi inpe sanzman onivo bann laport ek lafnet kot ena velkro.
Ena tablo ki finn renove pou dekor bann lespas lor miray ek dan leskalie finn met kouler ‘scarlet’(rouz)
Twalet ek saldebin kot tifi ek garson, zot kouler oranz.
‘Pour couronner le tout’, ena animater ki’nn fer zoli mobil bien kolorye pou anbelir zot lespas.
Pou konklir mo pou dir ki bann kouler varye li reflet ousi diver kapasite bann zanfan ki frekant atelie di savwar pou dekouver ek montre zot talan
Nou ti pou kontan dir enn gran mersi a Aurelie Pont, enn ansien stazier depi La Suisse ki inn fasilit nou demann finansman opre FONDATION MICHEL ZUFFEREY, an Suisse.
← Formasion ‘upcycled bottle project’ DEROULMAN LAZOURNE DAN PRE SCHOOL UNIT DAN CENTRE D’EVEIL DE DU DEVELOPPEMENT DU JEUNE ENFANT ET DES PARENTS (CED ALBION) →
3 thoughts on “RENOVASION ATELIE DI SAVWAR…dekrir par Patricia Ramjeet”
Christine Acis October 10, 2014 at 3:03 PM
Enn bien zoli iniatitiv. Bann klas osi bien zoli.bravo
Marie Anne St Cyr December 19, 2014 at 11:22 PM
Bravo se enn bon debi pou lane prosenn , nouvo look , rekomens travay dan ennn nouvo lambians
mary December 28, 2014 at 1:15 PM
get kuma ennn zoli mariaz kuler fer enn extra diferans dan enn landrwa; mo adore!sa fer mwa rapel kan mo gran garson kreschen ki enkor lekol maternel e li ti fer enn zoli desin lakaz e ki li ti dir mwa ki li anvi enn lakaz ” de toutes les couleurs”.Bravo zot tou.